S-3059/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. maí 2023, á hendur D-kk-þgf Þ-kk-þgf S-kk-þgf, kt. [...], [...], og K-kk-þgf Ó-kk-þgf K-kk-þgf, kt. [...], [...], gegn ákærðu báðum fyrir fíkniefnalagabrot með því að hafa í félagi, fimmtudaginn 6. júlí 2017 haft í vörslum sínum í sölu- og dreifingarskyni 216,55 gaf maríhúana og 19,88 gaf kókaíni, sem lögregla fann við leit á dvalarstað þeirra að [...]í Reykjavík, í bifreiðinni [...]og við öryggisleit á ákærða K-kk-þgf Ó-kk-þgf á lögreglustöðinni við Hverfisgötu.

Telst brot þetta varða 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar. Krafist er upptöku á 216,55 gaf maríhúana og 19,88 gaf kókaíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á farsíma af gerðinni Alcatel, sem lagt var hald á, með vísan til 7. mgr. 5. gr. laga nr. 65/1974, en farsíminn var notaður við sölu fíkniefna. Jafnframt er krafist upptöku á kr. 56.500, sem hald var lagt á, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Ákærðu sóttu ekki þing við þingfestingu málsins og höfðu ekki boðað forföll en hafði verið birt ákærur og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirköllunum að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði D-kk-nf Þ-kk-nf S-kk-nf er fæddur í [...]. Samkvæmt framlögðu sakarvottorði, dagsettu 2. maí 2023, var ákærða gert að greiða 538.000 króna sekt með viðurlagaákvörðun Héraðsdóms Reykjavíkur [...] 2017, meðal annars vegna brota gegn lögum nr. 65/1974 um ávana- og fíkniefni. Að öðru leyti hefur sakarferill ákærða ekki þýðingu við ákvörðun refsingar í máli þessu.

Ákærði K-kk-nf Ó-kk-nf K-kk-nf er fæddur í [...]. Samkvæmt framlögðu sakavottorði, dagsettu 2. maí 2023, á ákærði nokkurn sakaferil sér að baki sem nær allt aftur til ársins 2013, en ákærði hefur þrívegis hlotið refsingu vegna brota gegn lögum nr. 65/1974. Nú síðast var ákærða gerð sekt að fjárhæð 450.000 króna með viðurlagaákvörðun Héraðsdóms Reykjaness [...]2016. Að öðru leyti hefur sakarferill ákærða ekki þýðingu við úrlausn máls þessa.

Við ákvörðun refsingar refsingar í máli þessu verður því við það miðað að ákærði D-kk-nf Þ-kk-nf S-kk-nf hafi, innan ítrekunartíma í skilningi 71. gr. almennra hegningarlaga nr. 19/1940 er í annað skiptið gerst sekur um brot gegn lögum nr. 65/1974 um ávana- og fíkniefni. Eins hefur ákærði K-kk-nf Ó-kk-nf K-kk-nf, innan ítrekunartíma í skilningi 71. gr. almennra hegningarlaga nr. 19/1940, nú í fjórða skiptið gerst sekur um brot gegn lögum nr. 65/1974 um ávana- og fíkniefni. Þá verður einnig litið til þess hve langur tími er liðinn frá framningu brotsins, sem átti sér stað 6. júlí 2017.

Með hliðsjón af framangreindu, sakarefni þessa máls og dómvenju þykir refsing ákærða D-kk-ef Þ-kk-ef S-kk-ef hæfilega ákveðin fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til sömu röksemda þykir refsing ákærða K-kk-ef Ó-kk-ef K-kk-ef hæfilega ákveðin fangelsi í 2 mánuði, en sú refsing skal jafnframt vera skilorðsbundin og falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærðu, D-kk-nf Þ-kk-nf S-kk-nf og K-kk-nf Ó-kk-nf K-kk-nf, sæti upptöku á 216,55 gaf maríhúana og 19,88 gaf kókaíni, farsíma af gerðinni Alcatel og reiðufé að fjárhæð 56.0 00 krónasem fannst af lögreglu við húsleit heima hjá ákærða D-kk-þgf.

Engan sakarkostnað leiddi af meðferð málsins.

Af hálfu ákæruvaldsins flutti málið Í-kvk-nf Þ-kvk-nf J-x-x aksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, D-kk-nf Þ-kk-nf S-kk-nf, sæti fangelsi í 2 mánuði, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, K-kk-nf Ó-kk-nf K-kk-nf, sæti fangelsi í 2 mánuði, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærðu, D-kk-nf Þ-kk-nf S-kk-nf og K-kk-nf Ó-kk-nf K-kk-nf, sæti upptöku á 216,55 gaf maríhúana og 19,88 gaf kókaíni, farsíma af gerðinni Alcatel og reiðufé að fjárhæð 56.0 00 króna.

K-kvk-nf R-kvk-nf G-kvk-nf